# Andrija Kačić Miošić

### Izvor: Wikipedija

Andrija Kačić Miošić

Andrija Kačić Miošić (Brist kraj Makarske, 17. travnja 1704. - Zaostrog, 12. prosinca 1760.), pučki pjesnik i fratar, vezan je životom uz franjevački samostan u Zaostrogu.

Kao toliki drugi, napisao je i on filozofski traktat na latinskom jeziku naslovljen Elementa peripatheticae, izdao i kroniku naslovljenu “Korabljica” (1760.) u kojoj prenosi dijelove iz drugih autora, pa i Vitezovića, ali je trajno mjesto u hrvatskoj književnosti zauzeo knjigom stihova i proze “Razgovor ugodni naroda slovinskoga” (1756.), najpopularnijom hrvatskom pučkom knjigom: doprla je u malo vremena u sve krajeve Hrvatske i ostala popularna više od jednog stoljeća, te odigrala ključnu ulogu u pobjedi novoštokavskoga narječja kao općehrvatskoga nacionalnoga izraza. Mnogi su je čitatelji držali narodnom pjesmaricom. Stihom narodne pjesme, desetercem, s osloncem na Orbinija i Vitezovića, u njoj se priča i pjeva o povijesti naroda “slovinskoga” od najstarijih vremena do njegovih dana, a slovinstvo mu je od Jadrana do Sjevernog mora, kao i Gunduliću. Njome promiču u svečano-patetičnom hodu poznati junaci slavnih naših obitelji iz vremena borbe s Turcima, a u svojim prezimenjacima čitatelji su “otkrivali” svoje pretke, pa se u svom ponosu i poistovjećivali s njima.

## [uredi] Vidi također

- Hrvatski jezik

## [uredi] Vanjske poveznice

Wikizvor ima izvorna djela autora:
Andrija Kačić Miošić

- Razgovor ugodni naroda slovinskoga
- Kačić:izdanja njegovih djela i prijevodi

Dobavljeno iz "http://hr.wikipedia.org../../../a/n/d/Andrija_Ka%C4%8Di%C4%87_Mio%C5%A1i%C4%87_c759.html"

Kategorije: Franjevci | Hrvatski književnici | Hrvatski pjesnici | Hrvatski katolički svećenici

##### Views

- Članak
- Razgovor
- Trenutna inačica

##### Traži

##### Drugi jezici

- Беларуская (тарашкевіца)
- Bosanski
- Deutsch
- English
- Српски / Srpski